Document ID: 31992R0646

ΚΑΝΟΝΙΣΜΟΣ (ΕΟΚ) αριθ. 646/92 ΤΗΣ ΕΠΙΤΡΟΠΗΣ της 13ης Μαρτίου 1992 για την κατάρτιση του προσωρινού ισοζυγίου εφοδιασμού και της κονοτικής ενίσχυσης για τον εφοδιασμό της Γουϊάνας με προϊόντα υπάγονται στους κωδικούς ΣΟ 2309 90 31, 2309 90 33, 2309 90 41, 2309 90 43, 2309 90 51 και 2309 90 53 που χρησιμοποιούνται για τη διατροφή των ζώων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3763/91 του Συμβουλίου της 16ης Δεκεμβρίου 1991 για τη θέσπιση ειδικών μέτρων σχετικά με ορισμένα γεωργικά προϊόντα υπέρ των υπερποντίων γαλλικών διαμερισμάτων (1), και ιδίως το άρθρο 3 παράγραφος 5,
Εκτιμώντας:
ότι το άρθρο 3 του κανονισμού (ΕΟΚ) αριθ. 3763/91 καθιέρωσε για τις περιόδους 1991/92 έως 1993/94 ένα καθεστώς απαλλαγής από την εισφορά κατά την εισαγωγή, καθώς και μια ενίσχυση κατά την προμήθεια από το υπόλοιπο τμήμα της Κοινότητας, για ορισμένα προϊόντα σιτηρών που χρησιμοποιούνται για τη διατροφή των ζώων-
ότι πρέπει να καταρτιστεί το ισοζύγιο εφοδιασμού του διαμερίσματος της Γουϊάνας όσον αφορά τα προϊόντα αυτά σε συνάρτηση με τις ανάγκες της διατροφής των ζώων- ότι πρέπει να επιτραπεί η ενδεχόμενη τροποποίησή του κατά τη διάρκεια της γεωργικής περιόδου-
ότι, σύμφωνα με τις διατάξεις του κανονισμού (ΕΟΚ) αριθ. 3763/91, το ποσό της ενίσχυσης και του εφοδιασμού με κοινοτικά προϊόντα πρέπει να προσδιορίζεται κατά τρόπο, ώστε ο εν λόγω εφοδιασμός να πραγματοποιείται για τους χρήστες υπό όρους ισοδύναμους με αυτούς της απαλλαγής από την εισφορά κατά την εισαγωγή απευθείας από την παγκόσμια αγορά-
ότι ο κανονισμός (ΕΟΚ) αριθ. 388/92 της Επιτροπής (2) καθόρισε τις λεπτομέρειες εφαρμογής του ειδικού καθεστώτος για τον εφοδιασμό των υπερποντίων γαλλικών διαμερισμάτων με προϊόντα σιτηρών- ότι οι διατάξεις αυτές, που είναι συμπληρωματικές, για τον τομέα των σιτηρών, προς τις διατάξεις του κανονισμού (ΕΟΚ) αριθ. 131/92 της Επιτροπής (3), εφαρμόζονται για τα προϊόντα σιτηρών που χρησιμοποιούνται για τη διατροφή των ζώων και αναφέρονται στον παρόντα κανονισμό-
ότι για τον προσδιορισμό της ενίσχυσης αυτής, ο καθορισμός ενός ποσού ίσου με την επιστροφή κατά την εξαγωγή, που προσαυξάνεται κατά ένα σταθερό στοιχείο για να ληφθούν υπόψη οι όροι παράδοσης σε σχετικά μικρές ποσότητες, καθιστά τα κοινοτικά προϊόντα ανταγωνιστικά σε σχέση με τα προϊόντα καταγωγής τρίτων χωρών-
ότι πράγματι οι επιστροφές κατά την εξαγωγή καθορίζονται λαμβάνοντας υπόψη τις τιμές των σιτηρών και των προϊόντων του τομέα των σιτηρών στην αγορά της Κοινότητας καθώς και τις τιμές τους στην παγκόσμια αγορά και ότι οι επιστροφές πρέπει να καλύψουν κυρίως τη διαφορά μεταξύ των τιμών αυτών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατ' εφαρμογή του άρθρου 3 παράγραφος 1 του κανονισμού (ΕΟΚ) αριθ. 3763/91, οι ποσότητες του προσωρινού ισοζυγίου εφοδιασμού για τα προϊόντα υπάγονται στους κωδικούς ΣΟ 2309 90 31, 2309 90 33, 2309 90 41, 2309 90 43, 2309 90 51 και 2309 90 53 που χρησιμοποιούνται για τη διατροφή των ζώων και που τυγχάνουν της απαλλαγής από την εισφορά κατά την εισαγωγή ή την κοινοτική ενίσχυση καθορίζονται στο παράρτημα.
Άρθρο 2
Τα ποσά των ενισχύσεων κατά την προμήθεια των ζωοτροφών που απαριθμούνται στο άρθρο 1 και παρασκευάζονται με βάση σιτηρά που υφίστανται μεταποίηση στο υπόλοιπο τμήμα της Κοινότητας είναι ίσα με τις επιστροφές κατά την εξαγωγή για τα προϊόντα αυτά, προσαυξημένα κατά 20 Ecu ανά τόνο.
Άρθρο 3
Οι διατάξεις του άρθρου 1 παράγραφος 3 και των άρθρων 2 έως 7 του κανονισμού (ΕΟΚ) αριθ. 388/92 ισχύουν για τον εφοδιασμό της Γουιάνας με τα προϊόντα που απαριθμούνται στο άρθρο 1 του παρόντος κανονισμού.
Άρθρο 4
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην του Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Μαρτίου 1992.

Labels: 3
18
19
6